1. Farmacinė kompozicija, skirta švirkšti į raumenis arba po oda, apimanti gydomuoju poveikiu pasižymintį bedakvilino arba farmaciniu požiūriu priimtinos jo druskos kiekį mikro- arba nanodalelių suspensijos pavidalu, apimanti:

(a) bedakviliną arba farmaciniu požiūriu priimtiną jo druską mikro- arba nanodalelių pavidalu su prie jo paviršiaus adsorbuotu paviršiaus modifikatoriumi ir

(b) farmaciniu požiūriu priimtiną vandeninį nešiklį, kuriame suspenduota bedakvilino veiklioji medžiaga.

2. Kompozicija pagal 1 punktą, kurioje paviršiaus modifikatorius yra parinktas iš poloksamerų grupės, α-tokoferilo polietilenglikolio sukcinatų, polioksietileno sorbitano riebalų rūgščių esterių ir neigiamo krūvio fosfolipidų druskų.

3. Kompozicija pagal 1 arba 2 punktą, kurioje bedakvilinas yra bedruskės arba laisvos formos, arba fumarato druskos pavidalo.

4. Kompozicija pagal bet kurį iš 1–3 punktų, kurioje paviršiaus modifikatorius yra parinktas iš poloksamero Pluronic™ F108, vitamino E TGPS, polioksietileno sorbitano riebalų rūgščių esterio Tween™ 80 ir kiaušinių fosfatidilo glicerolio natrio druskos Lipoid™ EPG.

5. Kompozicija pagal bet kurį iš 1–4 punktų, kurioje vidutinis bedakvilino arba farmaciniu požiūriu priimtinos jo druskos efektyvusis mikro- arba nanodalelių dydis yra mažesnis nei maždaug 50 µm, o ypač mažesnis nei maždaug 200 nm.

6. Kompozicija pagal bet kurį iš 1–4 punktų, kurioje vidutinis bedakvilino arba farmaciniu požiūriu priimtinos jo druskos efektyvusis mikro- arba nanodalelių dydis yra maždaug 130 nm.

7. Kompozicija pagal 1 arba 2 punktą, kurią, remiantis bendru kompozicijos tūriu, pagal masę apima:

(a) nuo 10 % iki 70 % (m/t) arba nuo 20 % iki 60 % (m/t), arba nuo 20 % iki 50 % (m/t), arba nuo 20 % iki 40 % (m/t) bedakvilino (arba farmaciniu požiūriu priimtinos jo druskos, bet kur m/t apskaičiuojamas pagal jo bedruskę formą);

(b) nuo 0,5 % iki 20 % arba nuo 2 % iki 15 %, arba 20 % (m/t), arba nuo 5 % iki 15 % (m/t) drėkiklio;

(c) nuo 0 % iki 10 % arba nuo 0 % iki 5 %, arba nuo 0 % iki 2 %, arba nuo 0 % iki 1 % vienos arba daugiau buferinių medžiagų;

(d) nuo 0 % iki 20 % arba nuo 2 % iki 15 %, arba 20 % (m/t), arba nuo 5 % iki 15 % (m/t) izotonizuojančios medžiagos;

(e) nuo 0 % iki 2 % (m/t) konservantų; ir

(f) injekcinis vanduo, tiek, kad gautųsi 100 %.

8. Farmacinė kompozicija pagal bet kurį iš 1–7 punktų, skirta naudoti kaip vaistas.

9. Farmacinė kompozicija pagal bet kurį iš 1–8 punktų, skirta patogeninei mikobakterinei infekcijai gydyti.

10. Kompozicija, skirta naudoti pagal 9 punktą, kur ji naudojama ilgalaikiam gydymui nuo *Mycobacterium tuberculosis* arba *Mycobacterium leprae.*

11. Kompozicija, skirta naudoti pagal 9 punktą, kur ji turi būti švirkščiama į raumenis arba po oda; kai kompozicija yra švirkščiama su pertraukomis, nuo vienos savaitės iki dvejų metų laiko intervalu.

12. Kompozicija, skirta naudoti pagal 9 punktą, kur farmacinė kompozicija yra švirkščiama mažiausiai nuo vieno mėnesio iki vienerių metų intervalu.

13. Kompozicija, skirta naudoti pagal 8 punktą, kur farmacinė kompozicija yra švirkščiama nuo vienos savaitės iki vieno mėnesio arba nuo vieno mėnesio iki trijų mėnesių, arba nuo trijų mėnesių iki šešių mėnesių, arba nuo šešių mėnesių iki dvylikos mėnesių, arba nuo 12 mėnesių iki 24 mėnesių laiko intervalu.

14. Kompozicija, skirta naudoti pagal 9 punktą, kur farmacinė kompozicija yra švirkščiama kartą per dvi savaites arba kartą per mėnesį, arba kartą per tris mėnesius.

15. Farmacinės kompozicijos pagal bet kurį iš 1–7 punktų paruošimo procesas, kuris apima:

(a) bedakvilino arba farmaciniu požiūriu priimtinos jo druskos mikronizuotos formos gavimas;

(b) mikronizuoto bedakvilino arba farmaciniu požiūriu priimtinos jo druskos pridėjimas į skystą terpę, suformuojant premiksą / išankstinę dispersiją; ir

(c) premikso veikimas mechaninėmis priemonėmis, esant malimo terpei, siekiant sumažinti vidutinį efektyvųjį dalelių dydį.